Folket+og+kinoen

=Folkets møte med kinoen =

Forholdet mellom kinoen og folket bygges opp
 Kinoen hadde sitt inntog i Norge i 1904. Den store framveksten kan ha stor sammenheng med en spesiell hendelse i 1905, nemlig den nye kongens ankomst til landet. Ankomsten ble fanget på film og senere vist på kinoene. Også kroningen i 1906 ble filmet og vist som dokumentarfilm rundt om i landet. Denne hendelsen gjorde at folket fikk et helt nytt forhold til kongen enn man tidligere hadde hatt, nå kunne folket følge med på kongefamilien på nært hold. Disse filmene om kongen og ikke minst hans besøk rundt om kring på kinoene ga kinoindustrien høy status i starten. Kinoen var noe for den øvre klassen. På sikt gikk likevel utviklingen i motsatt retning. Filmen ble dominerende for arbeiderklassen, som etter en hard arbeidsdag ville slappe av og komme seg bort fra hverdagen, noe filmen kunne tilby.